-Kurš terminālis? -Ceturtais.
Starptautiskais. Jauki. Uz kurieni dodaties?
Uz Korsiku.
Tā ir sala Vidusjūrā.
Oho! Izklausās labi. Esat tur bijusi?
Nē. Kādu laiku neesmu ceļojusi.
Pēdējā atvaļinājumā biju Frezno.
Uz protesta demonstrāciju pret policijas brutalitāti.
Un ķiploku svētkiem.
Tu re! Izklausās pēc ellīga ceļojuma.
Tās bezpajumtnieku teltis tagad ir visur.
Jā. Mēs varētu vairāk palīdzēt tiem, kam nav, kur dzīvot.
Es teiktu, ka vienkārši jāatved buldozers
un tās visas jānošķūrē.
Tas nav nekāds risinājums.
Nevar nabadzību uzskatīt par noziegumu.
Neredzu, kā vēl to varētu mainīt.
Ir veidi, kā palīdzēt. Strukturālās izmaiņas.
Daudz darba ir ieguldīts…
Jā, esmu to visu dzirdējis. Nekas no tā nepalīdz.
Domāju, ka tiem cilvēkiem ir jāpaceļ pakaļa un jāatrod darbs.
-Tā. Brauciet malā! -Ko?
Man dzīvē ir princips: ja kāds pasaka "tie cilvēki",
es sarunu beidzu. Tāpēc paldies.
Lai jums jauka diena!
Jūs vienkārši kāpsiet ārā nekurienes vi…
Laipni lūgti Korsikā!
Kā man jūsu pietrūka!
Vai te nav burvīgi?
Te var jāt ar zirgu, nirt ar akvalangu un ir visskaistākās pludmales.
Lai gan - es pārbaudīju - nūdistu pludmaļu diemžēl nav, Ronda.
Tu paņēmi līdzi peldkostīmu, ja?
Jā, protams, dārgā. Tas ir miesaskrāsā.
-Viņa melo. Viņa nepaņēma. -Nepaņēmu.
Tā. Pieskatiet, lūdzu, Rondu!
Un nu pacienājieties ar mirto!
Tas ir korsikāņu liķieris, ko gatavo no ogām.
-Varam mirkli aprunāties? -Jā.
Es tikai vēlreiz gribu pateikt, cik ļoti man žēl, ka nebiju uz tavu izrādi.
Neuztraucies! Tā ir muļķīga.
Briesmīga. Pat nesaprotu, kāpēc bija jāiet paklanīties trīs reizes.
Tu taču nedusmojies, ko? Goda vārds?
Kā es varētu dusmoties uz tevi? Tu esi tu.
Tu esi mana priekšniece, mana mamma, mana American Girl lelle -
visas vienā.
Mums ir ļoti veselīgas attiecības.
Cik labi! Priekā!
Jā.
Palūgšu, lai ierāda man istabu, ieslēgšu Andersonu Kūperu,
kādas 45 minūtes tumsā paskatīšos.
Lai pārvarētu laika starpību.
-Te ir forši? -Vienreizīgi.
Cikos ir ūdens prezentācijas mēģinājums?
-Es mazliet uztraucos par… -Sofij! Nu beidz!
Tev jāatslābinās.
Tagad jādzīvo pēc salas laika.
Tas bija jamaikiešu, ja? Nepareiza valsts.
Jā. Ja nu esi problemātiska, vispirms būtu jātiek skaidrībā ar ģeogrāfiju.
-Jā, atvainojos. -Nekas, viss kārtībā. Priekā!
Šis ir brīnišķīgi.
Laba atmosfēra, laba sabiedrība, labi ēdieni un dzērieni.
Zināt, pēc kā garšo šis proskutio?
Pēc brīvības.
Iedzersim par to, ka Hovards beidzot ir brīvs no Tanjas.
Viņa gan noņēma riepas tavai korollai, bet šķiršanās var būt ķēpīga.
Viss kārtībā. Staigāšana nāks par labu manai sirdij.
Ja jau par to runājam,
es arī sarāvu saites ar Čelsiju.
-Ko… Kāpēc? -Kāpēc tu tā izdarīji?
Nezinu. Līdzīgu iemeslu dēļ.
Lai būtu brīvība.
Nē, uz tevi tas neattiecas.
Jā, runa taču ir par Čelsiju.
Viņa ir gudra un forša,
un tu esi kā staigājoša Olive Garden maizes standziņa.
-Kas notika? -Patiesībā nekas.
Vienkārši trūka mīlestības.
Mēs nebijām simpatico.
Nepareizie puzles gabaliņi. Ja?
Tas nebija bingo.
Tu esi dīvainākais tips, ko esmu saticis.
Jā, tu tagad esi tik nesaprotams un noslēpumains,
ka par 5 % šķieti pievilcīgs.
Zināt, ko domāju es?
Domāju, ka mēs izšķiežam laiku, te sēžot un tarkšķot.
Te ir skaista sala, kas gaida, lai mēs to atklātu.
Carpe diem! Taisnība, draugi?
Bet… mums te ir tik daudz gaļas!
Droši vien jāiet viņam pakaļ.
Baltajiem ļoti patīk ūdenskritumi,
un negribu, ka viņš nokrīt.
KONFERENCE "SUDRABA MĒNESS"
Oho!
Tuvumā šī mašīna ir pat skaista.
Vai man jābūt greizsirdīgai, ka pavadi ar to tik daudz laika?
Nē. Nav, par ko uztraukties.
Ei, puiši!
Mēs varētu izmēģināt gaismas Mollijas ievadam.
Paskat tik! Vai tās ir man?
Oho! Jūtos kā zvaigzne.
Tā, es vispār iedomājos - ja nu es nāktu no šīs puses?
Vai varu to izmēģināt?
Tā nu es nāku. "Sveiki! Kā klājas?"
Un tad es saku: "Laipni lūgti ūdens nākotnē!"
Tā šķiet tīri labi.
Kā tev liekas, Sofij?
Uznākt no kreisās vai labās puses?
-Abējādi šķiet labi. Nav būtiski. -Ja?
Un manai kleitai būs zelta elements.
Vai tas ietekmēs gaismas?
Ak kungs, šī gaisma ir laba. Tā man visur seko.
Man patīk.
Man tādu gaismu vajadzētu mājās.
Karaokes telpai! Vai tas nebūtu forši, Sofij?
Kur viņa palika?
Oho!
Kas par vietu!
-Vai nav iespaidīga? -Jā, es nezinu.
Man ir sajūta, ka esmu kāda pagalmā.
Vai te var aiziet pie kaut kā forša?
Pie kāda sena tempļa, kurā var nokļūt pa trosi?
Draugi, šis ir viens no unikālākajiem botāniskajiem dārziem uz Zemes.
Te ir 47 sugu augi, kas raksturīgi tikai Korsikai.
Paskatieties uz puķēm! Paskatieties uz putniem!
Ak dievs! Draugi, paskatieties uz to!
Tu domā to brūno putniņu,
kas izskatās tāpat kā visi pārējie putni, ko esmu redzējis?
Jā.
Man tas nešķiet garlaicīgi.
It nemaz.
Man tas šķiet perfekti.
Vai tu raudi?
Nē.
Nē, es tikai…
apbrīnoju šīs radībiņas vienkāršo skaistumu.
Un prom tas ir. Aizlidoja.
Prom uz visiem laikiem.
Nu es jūtos pavisam neērti.
Ko lai darām? Jābrauc atpakaļ mājās? Jābrauc atpakaļ uz Ameriku?
Labi!
Tas bija ellīgi forši. Vai ne, draugi?
Tā. Ko darīsim tālāk?
Kas mums paredzēts tālāk?
Ak dievs! Nāciet! Vēl jāizstaigā kādi 10 hektāri.
Tā, godīgi sakot, es nejūtos droši.
NĀKAMĀ SESIJA: ŪDENS ATTĪRĪTĀJS ARROYO
REFERENTE MOLLIJA VELSA
Ei! Es tevi meklēju. Gribēju, lai noklausies daļu manas runas.
Gan jau viss, ko teiksi, būs labi.
Izskatās, ka to vari.
Tā, redzu - kaut kas nav labi,
jo parasti tu ļoti uztraucies par to, ko es teikšu.
Kas par lietu?
Tu tiešām gribi zināt?
-Domāju, ka tev tas nav jādara. -Ko?
Nepiedalies rītdienas prezentācijā!
Atrodi ieganstu, sakravājies un brauc mājās!
Mums ir daudz darba. Losandželosai joprojām vajag mūsu palīdzību.
Bet šis cilvēkiem nepalīdz.
Tas ir nezin kam adresēts dīvains pārdošanas mēģinājums.
Kāpēc mēs runājam par gaismām un tavas kleitas krāsu?
Paklau! Varbūt šāds pasākums ir ārpus tavas komforta zonas,
bet, ja uzbursi vīziju…
Atvaino, par kura vīziju mēs tagad runājam?
Tev šķiet, ka tā ir tavējā?
Ko tad tas nozīmē?
Kad tu pirmoreiz ienāci manā kabinetā,
teici, ka esi izniekojusi 20 gadus,
tiekot ierauta tā vīrieša dzīvē, ar kuru biji kopā.
Kā es to redzu,
izskatās, ka tas notiek vēlreiz.
Atvaino, ka mēģināju iegūt mazliet laimes kopā ar vīrieti.
Bet mani nepārsteidz tas, ka mani nosodi,
jo tavās acīs nekas, ko es daru, nebūs gana labi.
Es tev nekad neesmu patikusi,
un es vienmēr tev būšu problēma.
Mums jābeidz izlikties, ka tas jebkad mainīsies.
Zini ko? Varbūt tev taisnība.
Jā, ir. Rīt viss izdosies lieliski,
un man nevajag tavu atļauju, lai darītu jebko,
jo tā ir mana nauda!
Tā ir. Tu vienmēr būsi tā, kam ir nauda,
tāpēc kāda tam nozīme, ko domāju es, vai ne?
Dari vien un izbaudi!
Nu paskat uz mums! Trīs kovboji izjādē.
Vēl gan neesam paspēruši ne soli.
Jūs droši vien ar zirgu neesat jājuši.
Kāpēc tu tā domā?
Tāpat vien.
Nē, es gri… Es ne… Nē, es…
Tu zini, ka uzaugu saimniecībā, ja?
Esmu jājis diezgan daudz.
Mūsu zirgs patiesībā bija vienīgais, kas izrādīja man pieķeršanos.
Huanita. Kopā nosvinējām manu astoto dzimšanas dienu.
Tēma bija "Brodveja par katru cenu".
Ak dievs!
Ja tā ir taisnība,
tu varētu spēt turēties līdzi šim kovbojam.
Es līdz tām klintīm tikšu pirmais.
Velns parāvis!
Izmežģīta? Šķiet, ka izmežģīta. Ielieciet to vietā!
-Iedodiet kādu sprunguli, kurā iekosties. -Kungs, tā nav izmežģīta.
Un nekas nav lauzts. Viss būs labi.
Labi. Paldies.
Tev viss kārtībā, Artur?
Jā, paldies. Tikai…
Kad nokritu no zirga, likās - visa dzīve nozib gar acīm.
Zināju, ka nevajag braukt šurp.
Viss šis dabas skaistums
tikai vēl spilgtāk atklāj to tumsu, ko es sevī jūtu.
Artur, kas, pie velna, notiek? Tu visu ceļojumu uzvedies dīvaini.
Tagad izklausies pēc pusaudža gota.
Jā, tiešām. Beidz runāt Billijas Ailišas tekstus
un izstāsti, kas notiek!
Es mīlu Molliju, skaidrs?
Es mīlu Molliju un nezinu, ko iesākt.
Ei! Kur tu paliki? Viss kārtībā?
Jā. Viss ir labi.
Viss izskatās labi, tikai… Man jāiet piestrādāt pie runas.
Tāpēc es tā uzvedos.
Tāpēc es izšķīros no Čelsijas.
Es visu laiku salīdzināju viņu ar Molliju, un tas pret viņu nebija godīgi.
Nu, vecīt! Man žēl, Artur.
Jā, izklausās, ka tas nav viegli.
Tas viss ir tik muļķīgi.
Viņa ir kopā ar neticami glītu franču miljardieri,
kam pieder daudzi kazino.
Lielu daļu no manas dzīves veido Bed Bath & Beyond kuponu izmantošana.
Tiem nav beigu termiņa.
Klau, tas nav nemaz tik muļķīgi.
Starp jums abiem tiešām ir kaut kādas veco ļaužu vibrācijas.
-Esmu redzējis. -Jā, es arī.
Tiešām neticu, ka to saku,
bet es nemaz neesmu pārliecināts, ka Žans Pjērs Mollijai ir piemērotākais.
Šķiet, viņam ir slikta ietekme.
Vai sakāt, ka man varētu būt izredzes?
To es nezinu, taču domāju, ka tāds puisis kā tu,
kas ir krietns, labsirdīgs un stabils,
Mollijai varētu nākt par labu.
Tas ir tik jauki!
Vēlāk tev būs jāuzskaita manas labās īpašības.
Tiešām laba sajūta, ka varu par to parunāt.
Domāju - manam kaķim jau bija apnicis to klausīties.
Ja varu dot tev padomu kā puisis, kas tagad dzīvo saskaņā ar sevi,
to nevajag apspiest.
Tev jāļauj sirdij dziedāt.
Jā. Un, ja padomu varu dot es,
kas drosmīgi dzīvoju saskaņā ar sevi jau tad, kad tas vēl neskaitījās forši,
vienīgi tā tu jutīsies labāk.
Paldies, draugi. Tie ir labi padomi.
Vienmēr laipni.
Vai varam apmest loku
un atgriezties pie tās ķēves dzimšanas dienas situācijas?
Jā, nu labi. Bet es izlaidīšu to daļu, kad man vajadzēja iešaut viņai galvā.
Augstais dievs debesīs!
Mums visiem vajag daudz apskāvienu.
Tas, par ko runājam, nav tikai solis uz priekšu.
Tā ir revolūcija, kādas iepriekš nav bijis.
Nu man ir tas gods aicināt priekšā brīnišķīgo, dāsno,
skaisto Molliju Velsu.
Paldies.
Liels jums paldies.
Ir kāds iemesls, kāpēc lielākoties šajā prezentācijā runāja viņš.
Ar to akcentu viss izklausās labi, vai ne?
Bet nu aicinām, lai uz demonstrāciju mums pievienojas
ļoti īpašs pārsteiguma viesis.
Reperis, aktieris un multimediju superzvaigzne
GaTa! Sagaidām - GaTa!
Ko? Labi!
Sveika, Korsika!
Vai varat vēlreiz aplaudēt manai draudzenei Mollijai?
Paldies.
Zinu, ka vēlāk tu mums izpildīsi dziesmu.
Vai esi pietiekami dzēris ūdeni un kakls ir gatavs?
Vispār glāze ūdens man noderētu.
Tev ir paveicies.
Arroyo mums tūlīt sagādās
divas glāzes svaiga, tīra un garšīga ūdens.
Un tas tiks izdarīts, izmantojot šo.
Vai man to ieliet?
-Aiziet! -Jā? Labi.
Arroyo to paveiks dažās sekundēs.
Tā izmanto termālo žāvēšanu un attīrīšanu ar reverso osmozi.
Un tas nav viss - vienlaikus tiek ražota elektrība.
Nu tā. Esat gatavi redzēt, kā šī iekārta darbojas?
-Es esmu. -Aiziet!
Tā. Lūdzu, bungas!
Ak tā. Šis neizskatās pareizi.
Puiši, jūs taču mašīnu ieslēdzāt, ja?
Ja? Un tā strādā? Tiešām?
Man teica, ka krāsai nav nozīmes.
-Tas ir tīrs un pilnīgi drošs. -Tīrs?
Nu, aiziet! Priekā!
-Kas tas ir? -Izdzer, lūdzu!
-Mēs par to iztērējām trīs miljardus. -Es negribu.
Es tev samaksāšu dubultā.
Es nu gan to nedzeršu. Un jums arī nevajadzētu.
Labi. Lieliski.
Es dzeršu pirmā. Solo.
Tūlīt būs. Aiziet jūriņā!
Dzeršana tūlīt sāksies.
Pēc maza mirkļa.
Un es to iedzeršu.
Ar savu muti.
Ak dievs, es nespēju skatīties.
Māsīca Mollija, beidz! Tā ir baisa žļurga!
Tas…
tas nav… slikts.
Tāda sajūta, ka dzertu tieši no upes.
Man prieks, ka te atlicis vairāk par pusglāzi, ko baudīt.
Ak dievs!
Tas ir izdarīts!
Piesargies, Evian!
Man jāiet.
Velns!
Šodien - katastrofa filantropu konferencē "Sudraba mēness".
ŪDENS IEKĀRTA "ARROYO" NEDARBOJAS
Trešā bagātākā sieviete valstī Mollija Velsa
uz skatuves dzēra nepārprotami netīru ūdeni,
ko bija filtrējusi iekārta,
kuras izveidē viņa ieguldījusi vairākus miljardus dolāru.
Kāds trieciens Mollijai Velsai un visiem šiem miljardieriem filantropiem!
-Viņa dzēra kanalizācijas ūdeni. -Jā!
DŽONS NOVAKS REDZĒJU, KAS NOTIKA.
TEV VISS LABI? LŪDZU, PIEZVANI!
Tas ir slikti. Ļoti slikti.
Kā jūties?
Zini, ne visai.
Kas tur notika?
Nezinu. Viņi pārbauda iekārtu.
Acīmredzot kaut kas nenostrādāja tik labi, kā domājām.
Ko tu neteiksi!
Ko tagad darīsim? Mēs izskatāmies kā idioti.
Mums abiem jābrauc prom.
Jābrauc prom? Uz kurieni?
Man ir māja Šveicē. Ļoti nomaļa.
Kā ar visu, ko esam apsolījuši?
Pēc pāris gadiem tie cilvēki tepat vien būs.
Tev ir labāka doma?
Vai kāds ir redzējis Molliju?
Nē. Es sāku uztraukties. Izmeklējos visur,
un viņa neatbild uz manām īsziņām.
Arī es viņu nevarēju atrast, bet man uz istabu atsūtīja zīmīti.
"Cienījamais Velsas fonds!
Kopš dienas, kad iegāju pa jūsu durvīm,
esmu jūsu dzīvi tikai padarījusi grūtāku.
Tāpēc esmu nolēmusi savu darbību fondā pārtraukt.
Jums vienmēr būs mana nauda, lai darītu apbrīnojamu, nozīmīgu darbu.
Esmu pagodināta, ka uz durvīm ir mans vārds.
Mollija."
Viņa aizgāja?
Man tā izklausās.
Nolādēts, māsīc!
Un ko mēs tagad darīsim?
Domāju - jāsakravājas un jābrauc mājās.
Kā viņa teica - atpakaļ pie darba. Darāmā ir daudz, pareizi?
Ceru, ka jums ir ērti, Velsas kundze.
Mēs izlidosim no Korsikas pēc aptuveni 15 minūtēm.
Velsas kundze, vai ko atnest, pirms paceļamies?
Tikai ingveralu, lūdzu.
Mans kuņģis vēl nav gluži atguvies.
Paldies.
Sofija?
Starp citu, es tev to neatvēršu.
Kur ir Žans Pjērs?
Es no viņa izšķīros.
Viņš nebija gluži tāds cilvēks, kā man likās.
Ko tu te dari?
Esmu te tāpēc, ka man ir atslēgu piekars, ko vinnēju Dave & Buster's,
jo tu mūs visus tur aizvedi pēc balvu piešķiršanas.
Esmu te tāpēc, ka nu lietoju minerālu saules krēmu pēc gājiena uz tavu spa.
Es, Ronda un Einslija - mēs visas to lietojam.
Esmu te tāpēc, ka aizgājām uz restorānu Lucy's tovakar, kad sāki strādāt.
Esmu te strādājusi septiņus gadus,
bet tas bija pirmais vakars, kad tiešām sāku iepazīt mūsu komandu.
Pateicoties tev.
Tas bija labs vakars.
Zini, cik liela daļa no manis grib tevi neieredzēt, Mollij?
Bet es nevaru. Tu man patīc, un mums tevi vajag.
Tu mūs saliedēji un padarīji labākus.
Varbūt es par pasaules problēmām zinu vairāk nekā tu,
bet tu pazīsti cilvēkus.
Paldies, ka to pateici.
Tu nezini, cik daudz tas man nozīmē.
Tavu atlūgumu es nepieņemu. Mums tevi vajag atpakaļ.
Bez tevis es to nespēju.
-Es laikam apraudāšos. -Tā nedari!
Ja raudāsi tu, raudāšu arī es, un to mēs negribam.
Man ir bijuši sapņi, kuros raudam kopā,
un tas bija ļoti skaisti.
Domāju - ja mēs tagad pamēģinātu…
-Nē, to mēs nedarīsim. -Labi.
Bet man prieks, ka mums bija šī saruna.
Jā.
Vai tu par to esi droša?
Saproti - man nekad nebūs tāda morālā kompasa kā tev.
Ne jau tu esi problēma, Mollij.
Problēma ir nauda. Paskaties uz šo visu!
Nauda cilvēkus padara trakus.
Tā liek viņiem domāt, ka viņi ir ģēniji, kas visiem pārējiem var mācīt dzīvot.
Tev tādai nav jābūt.
-Bet kā lai no tā izejam? -Nezinu.
Tas nav vienkārši izdarāms.
Par ko tu domā?
Ja nu mēs izmainītu pašu stāstu?
Mēs tos saucam par intuitīvajiem mājokļiem.
Tie paši reaģē uz laikapstākļiem.
Ziemā tie kļūst siltāki, vasarā - vēsāki.
Tas ir kā dzīvot lietotnē.
Sveiki! Atvainojiet par kavēšanos. Aizķēros.
Oho! Sveiki!
Aplaudēsim Mollijai Velsai!
Paldies.
Sveiki!
Esmu mazliet pārsteigta jūs redzēt pēc vakardienas…
Pēc vakardienas milzīgās izgāšanās. Teiksim, kā ir.
Ir kārtībā. Jūtos labi.
Ja neiebilstat, es gribētu parunāt par visu pārējo,
kas te notiek šajā nedēļas nogalē.
-Protams. Lūdzu! -Paldies.
Mēs daudz esam dzirdējuši
par brīnumainām ūdens mašīnām un robotmājām,
bet tie nav risinājumi.
Tie tikai novērš uzmanību.
Paskatieties, kas tagad ir uz skatuves.
Es un vēl divi miljardieri.
Ja tā padomā,
mēs esam visnepiemērotākie cilvēki, kas var runāt par pasaules mainīšanu.
Kāpēc lai mēs gribētu mainīt sistēmu, kas ļauj mums dzīvot kā karaļiem?
Tāpēc mums ir šīs stulbās konferences,
kurās mēs vienīgi runājam cits ar citu.
Ja mēs tiešām apstātos, lai ieklausītos kādā,
kurš nav no mūsu burbuļa,
viņš teiktu, ka problēma esam mēs.
Miljardieriem nevajadzētu būt.
Man nevajadzētu būt.
Esmu pateicīga, ka esmu iepazinusi dažus cilvēkus,
kuri jau kādu laiku man to saka.
Un…
domāju, ka beidzot es sāku viņus sadzirdēt.
Tāpēc no šodienas
es atdošu visu savu naudu.
Visus 120 miljardus.
Atceraties? Man bija 87 miljardi. Tie pieauga.
Tagad, kamēr runāju ar jums, esmu nopelnījusi kādus 20 miljonus.
Vai tas nav nenormāli?
Lai nu kā, es zinu, ka, to darot, noteikti kaut ko salaidīšu dēlī.
Bet es apsolu censties tikt līdz nullei
un palīdzēt pēc iespējas vairāk cilvēkiem.
Un es izaicinu visus pārējos nejēdzīgi bagātos cilvēkus, kuri šo skatās,
darīt tāpat.
Citādi tā nav filantropija,
bet… tikai PR sviests.
Paldies.
Jā, māsīc! Pasaki viņiem!
DŽONS NOVAKS - VELNS PARĀVIS! TU GAN PROTI PĀRSTEIGT.
MAN TEVI JĀREDZ. KAD VARAM SATIKTIES?
Es izaicinu visus pārējos nejēdzīgi bagātos cilvēkus…
MOLLIJA VELSA APŅEMAS ATDOT VISU BAGĀTĪBU
…kuri šo skatās, darīt tāpat.
Citādi tā nav filantropija,
-bet tikai PR sviests. -Tikai PR sviests!
Paskaties uz tā čaļa ģīmi!
Dritvai kociņ! Vai zini, ko tikko izdarīji?
Apmēram. Man liekas - es tur drusku izslēdzos.
Jā.
-Nezinu. Vai tas ir traki? -Jā.
Vai mēs tiešām to varam?
Nav ne jausmas. Zinu tikai to, ka tu esi īsts zvērs!
Uzgavilēsim viņai! Viņa ir atpakaļ.
Paldies.
Paklau, māsīc! Kad beigās tiešām būsi bankrotējusi,
varēsi apmesties pie manis.
Es to novērtēju, Hovard.
Labi, bet tikai starp savējiem:
daļu naudas tu taču paturēsi, vai ne?
Kādus 20 miljardus, 10 miljardus?
Domāju, ka ir būtiski atdot visu,
nevis tikai daļu.
Labi, tad vienu miljardu?
Tev to naudu nevajadzēs, jo, spriežot pēc tā, ko dzirdu,
tu esi izcils aktieris ar spožu nākotni.
Un es vairs nepalaidīšu garām nevienu tavu izrādi.
Apsolu.
Izņemot mūziklus.
Ak dievs! To es tev neprasītu.
Paldies.
Tā, es palūdzu, lai Einslija izgatavo šo, lai mēs redzētu savu jauno uzdevumu.
-Tas jādabū lejā līdz nullei. Esat gatavi? -Jā.
Jā!
Paldies jums. Tiešām. No visas sirds.
Tā. Pagaidām es vēl naudu neesmu atdevusi,
tāpēc šovakar - viss uz mana rēķina.
Dzersim šo ogu dziru, un piedrāzt Korsiku!
-Piedzersimies! -Priekā!
Jā.
Vai atkorķēsim šampanieti? Šis ir briesmīgāks par to, ko dzēru uz skatuves.
Jā. Šo daudz nevar iedzert.
Vai neesi domājis par dalību animācijas filmā?
Es nevaru tā vienkārši tikt filmās.
Ar tādu attieksmi nē.
Bet ja nu ir tā?
Tu spēlē smieklīgu gliemeni okeānā, bet nespēj radīt pērli,
tāpēc domā: "Vai kaut kas ar mani nav kārtībā?"
Bet tā nav. Nevajag pērli, lai būtu skaists.
Tā, draugs! Varbūt mēs mirto vairs nedzersim.
Malacis.
-Atvainojiet, draugi! -Jā.
-Sveika! -Čau!
Kā turies?
Ko tu gribi teikt? Vai kaut kas notika?
Tas, ko tu tur pateici, bija vienreizīgi.
Neesmu redzējis nevienu izdarām ko tādu.
Paldies.
Daļa no manis ir nelielā panikā,
jo es tiešām negribu pārcelties pie Hovarda.
Jā.
Bet daļa no manis ir sajūsmā.
Jā, es redzu.
Tava dzīve būs pilnīgi citāda.
Domāju - varbūt tas ir labi.
Tik ilgi esmu dzīvojusi galējībās.
Varbūt ir laiks klusākai, normālākai dzīvei.
Šķiet - tas varētu būt ļoti jauki.
Jā.
Vispār ir kaut kas, par ko gribēju ar tevi parunāt.
Kas tas ir?
Ak dievs!
Vakar kaut kā traki viss panesās, ne?
Jā.
Jā. Tiešām traki.
Tulkojusi Inguna Puķīte